Jefridin Atan

Yang Berhormat Senator Dato' Haji Jefridin bin Haji Atan (lahir 19 Januari 1968) ialah seorang ahli politik Malaysia. Beliau telah dilantik sebagai Ahli Dewan Negara mewakili Dewan Negeri Johor sejak 13 September 2020. Beliau turut dipilih sebagai Ahli Dewan Negeri Johor bagi DUN Kukup selepas menang dalam pilihan raya negeri Johor 2022.

Kerjaya politik
Beliau pernah berkhidmat sebagai pegawai khas kepada bekas Perdana Menteri, Abdullah Ahmad Badawi sejak 2001 hingga sekarang. Sebagai ahli Pertubuhan Kebangsaan Melayu Bersatu (UMNO), komponen terutama Barisan Nasional (BN), beliau juga Ketua UMNO Bahagian Tanjung Piai.

Pada pilihan raya kecil Tanjung Piai 2019 selepas kematian penyandangnya, Datuk Wira Mohamed Farid Md Rafik, Jefridin pernah dicadangkan sebagai calon yang berpotensi atas tiket BN. Biarpun sokongan terhadap bekas Ahli Parlimen Tanjung Piai, Wee Jeck Seng yang mewakili Persatuan Cina Malaysia (MCA) begitu kukuh, ada ramai orang-orang Melayu inginkan Jefridin sebagai calon BN kerana majoriti pengundi kawasan itu orang Melayu. Walau bagaimanapun, BN akhirnya memilih Wee Jeck Seng sebagai calonnya, dan pada 16 November, Wee berjaya menewaskan calon Pakatan Harapan (PH), Karmaine Sardini.

Pada 13 September 2020, beliau dilantik sebagai seorang Senator atas pelantikan Dewan Negeri Johor, setelah dicadangkan oleh Menteri Besar Datuk Ir. Hasni Mohammad. 2 hari kemudian, beliau telah mengangkat sumpah untuk jawatannya.

Rujukan

Pautan luaran 
 Jefridin Atan di Instagram

Kelahiran 1968
Orang hidup
Anggota Pertubuhan Kebangsaan Melayu Bersatu
Ahli Dewan Negara, Parlimen Malaysia ke-14
Ahli Dewan Negeri Johor ke-15
Ahli Dewan Negara, Parlimen Malaysia ke-15